CELEX: 62008CN0342
Language: ro
Date: 2008-07-24 00:00:00
Title: Cauza C-342/08: Acțiune introdusă la 24 iulie 2008 — Comisia Comunităților Europene/Regatul Belgiei

8.11.2008   
            
            
               RO
            
            
               Jurnalul Oficial al Uniunii Europene
            
            
               C 285/17
            
         Acțiune introdusă la 24 iulie 2008 — Comisia Comunităților Europene/Regatul Belgiei
   (Cauza C-342/08)
   (2008/C 285/29)
   Limba de procedură: franceza
   Părțile
   
      Reclamantă: Comisia Comunităților Europene (reprezentanți: G. Rozet și A. Sipos, agenți)
   
      Pârât: Regatul Belgiei
   Concluziile reclamantei
   
               —
            
            
               Constatarea că, prin faptul că nu a prevăzut elaborarea unui plan de urgență extern pentru toate unitățile prevăzute la articolul 9 din Directiva 96/82/CE a Consiliului din 9 decembrie 1996 privind controlul asupra riscului de accidente majore care implică substanțe periculoase (1), astfel cum a fost modificată prin Directiva 2003/105/CE a Parlamentului European și a Consiliului din 16 decembrie 2003 (2), Regatul Belgiei nu și-a îndeplinit obligațiile care îi revin în conformitate cu articolul 11 alineatul (1) litera (c) din această directivă;
            
         
               —
            
            
               obligarea Regatului Belgiei la plata cheltuielilor de judecată.
            
         Motivele și principalele argumente
   Comisia susține că elaborarea planurilor de urgență externe pentru măsurile care trebuie luate în exteriorul unităților care intră sub incidența articolului 9 din Directiva 96/82/CE reprezintă o cerință fundamentală a acestei directive. Regatul Belgiei nu și-ar fi îndeplinit obligațiile care îi revin în temeiul directivei în măsura în care nu ar fi elaborat astfel de planuri pentru 59 de unități situate pe teritoriul său, de vreme ce, în conformitate cu prevederile acestei directive, planurile respective ar fi trebuit elaborate în termen de maximum trei ani de la data limită de transpunere a directivei, mai exact 3 februarie 2002.
   
      (1)  JO 1997, L 10, p. 13, Ediție specială, 05/vol. 4, p. 8.
   
      (2)  Directiva 2003/105/CE a Parlamentului European și a Consiliului din 16 decembrie 2003 de modificare a Directivei 96/82/CE a Consiliului privind controlul asupra riscului de accidente majore care implică substanțe periculoase (JO L 345, p. 97, Ediție specială, 05/vol. 7, p. 20).